আলবার্ট আইনস্টাইন
আইনস্টাইন পদার্থবিজ্ঞানের বিভিন্ন ক্ষেত্রে প্রচুর গবেষণা করেছেন এবং নতুন উদ্ভাবন ও আবিষ্কারে তার অবদান অনেক। সবচেয়ে বিখ্যাত আপেক্ষিকতার বিশেষ তত্ত্ব বলবিজ্ঞান ও তড়িচ্চৌম্বকত্বকে একীভূত করেছিল এবং আপেক্ষিকতার সাধারণ তত্ত্ব অসম গতির ক্ষেত্রে আপেক্ষিকতার তত্ত্ব প্রয়োগের মাধ্যমে একটি নতুন মহাকর্ষ তত্ত্ব প্রতিষ্ঠিত করেছিল। তার অন্যান্য অবদানের মধ্যে রয়েছে আপেক্ষিকতাভিত্তিক বিশ্বতত্ত্ব, কৈশিক ক্রিয়া, ক্রান্তিক উপলবৎ বর্ণময়তা, পরিসাংখ্যিক বলবিজ্ঞানের চিরায়ত সমস্যাসমূহ ও কোয়ান্টাম তত্ত্বে তাদের প্রয়োগ, অণুর ব্রাউনীয় গতির একটি ব্যাখ্যা, আণবিক ক্রান্তিকের সম্ভ্যাব্যতা, এক-আণবিক গ্যাসের কোয়ান্টাম তত্ত্ব, নিম্ন বিকরণ ঘনত্বে আলোর তাপীয় ধর্ম (যা ফোটন তত্ত্বের ভিত্তি রচনা করেছিল), বিকিরণের একটি তত্ত্ব যার মধ্যে উদ্দীপিত নিঃসরণের বিষয়টিও ছিল, একটি একীভূত ক্ষেত্র তত্ত্বের প্রথম ধারণা এবং পদার্থবিজ্ঞানের জ্যামিতিকীকরণ।
আর্থার অ্যাশকিন
তিনি কর্নেল বিশ্ববিদ্যালয় থেকে পিএইচডি অর্জন করেন এবং তার বৈজ্ঞানিক উপদেষ্টা সিডনি মিলম্যানের অনুরোধ ও সুপারিশে বেল ল্যাবে গবেষণা করতে যান। বেলে ১৯৬০-৬১ তিনি ক্ষুদ্র তরঙ্গ দৈর্ঘ্যের উপর কাজ করেন, এবং পরবর্তীতে লেজার রশ্মির উপর গবেষণা করেন। তার গবেষণা এবং প্রকাশিত নিবন্ধ গুলো ননলিনিয়ার অপটিক্স, অপটিক্যাল ফাইবার, প্যারামেট্রিক অসকিলেটর ও প্যারামেট্রিক এমপ্লিফায়ারের সাথে সম্পৃক্ত ছিল। ১৯৬০ সালে বেল ল্যাবে গবেষণাকালীন সময় তিনি পাইযোইলেক্ট্রিক ক্রিস্টালে ফটোরিফ্র্যাক্টিভ এফেক্টের সহ আবিষ্কারক ছিলেন।